ઇવેન્ટ મેનેજમેન્ટનું કામ કરતી આ યુવતીએ જણાવ્યું હતું કે તે જ્યારે એફઆઇએમાં નોકરી કરતી હતી. એ દરમિયાન જૂન 2015માં એફઆઇએના હોદ્દેદાર એવાં અરવિંદ જેઠાભાઈ ગજેરા, કનૈયા ત્રિકમલાલ પટેલ અને જીસીસીઆઇના હોદ્દેદાર કિરીટ હરગોવન પટેલે યુવતીનું શારીરિક શોષણ કર્યું હતું. સંસ્થા પાસેથી યુવતીને બાકી લેવાના નીકળતા લાખો રૂપિયા પણ હડપ કરી ગયા હોવાનો યુવતીએ પોલીસ ફરિયાદમાં ઉલ્લેખ કર્યો છે.